તેમનો બીજો તર્ક એ હતો કે જો વિભાજનનો સ્વીકાર કરવામાં ન આવે તો અધિકાંશ શહેરો અને અનેક ગ્રામીણ ક્ષેત્રોમાં પણ એક લાંબો સાંપ્રદાયિક સંઘર્ષ છેડાય એ અનિવાર્ય હશે, ત્યાં સુધી કે સેના અને પોલીસની એકતા પણ સાંપ્રદાયિક ફાટફૂટથી છિન્ન-ભિન્ન થઈ જશે. આથી જો આવો સંઘર્ષ અવસ્યંભાવી બને તો વધુ શક્યતા એ છે કે હિન્દુ લોકો વધુ અસંગઠિત તેમજ ઓછા કટ્ટર હોવાને કારણે કોઈ નક્કર સંગઠનના અભાવમાં પાછા પડે. બીજી બાજુ જો સંઘર્ષ છેડાવાનો જ હોય તો સૌથી સારું એ હશે કે સંગઠિત સરકારોના આધાર પર એકબીજાનો સામનો થાય અને સંભવતઃ દેશભરમાં વેરવિખેર બે સમાજોને બદલે બે સરકારો વચ્ચે કોઈ સમજૂતી થવી વધુ સરળ હશે.